Afrikaans: Die soektog na ’n “tuiste” waar ons werklik geborge kan voel, is ’n algemeen menslike versugting. In hierdie artikel ondersoek die outeur die verskillende betekenisse wat die term “tuiste” inhou en hoe dit ons ervaring van om iewers tuis te hoort, raak. Hierdie aspekte word bespreek in die konteks van individuele sowel as gesinsverband en kulturele ervarings, met besondere klem op die bydrae wat gesinsterapie lewer tot ’n beter insig daarvan. Die besondere relevansie van die soeke om ’n “tuiste” in die postapartheid Suid-Afrikaanse samelewing te vind, word ook in die artikel onder die loep geneem. Ten slotte word gefokus op die moontlikheid dat die behoefte aan ’n “tuiste” ’n vloeibare konstruk is, wat die beweeglikheid en buigsaamheid van ’n komplekse postmoderne wêreld in ag moet neem.